CELEX: 62007CA0200
Language: fi
Date: 2008-10-21 00:00:00
Title: Yhdistetyt asiat C-200/07 ja C-201/07: Yhteisöjen tuomioistuimen tuomio (suuri jaosto) 21.10.2008 (Corte suprema di cassazionen (Italia) esittämät ennakkoratkaisupyynnöt) — Alfonso Luigi Marra v. Eduardo De Gregorio (C-200/07) ja Antonio Clemente (C-201/07) (Ennakkoratkaisupyyntö — Euroopan parlamentti — Lentolehtinen, joka sisältää Euroopan parlamentin jäsenen esittämiä herjauksia — Vaatimus saada korvaus henkisestä kärsimyksestä — Euroopan parlamentin jäsenten koskemattomuus)

6.12.2008   
            
            
               FI
            
            
               Euroopan unionin virallinen lehti
            
            
               C 313/6
            
         Yhteisöjen tuomioistuimen tuomio (suuri jaosto) 21.10.2008 (Corte suprema di cassazionen (Italia) esittämät ennakkoratkaisupyynnöt) — Alfonso Luigi Marra v. Eduardo De Gregorio (C-200/07) ja Antonio Clemente (C-201/07)
   (Yhdistetyt asiat C-200/07 ja C-201/07) (1)
   
   (Ennakkoratkaisupyyntö - Euroopan parlamentti - Lentolehtinen, joka sisältää Euroopan parlamentin jäsenen esittämiä herjauksia - Vaatimus saada korvaus henkisestä kärsimyksestä - Euroopan parlamentin jäsenten koskemattomuus)
   (2008/C 313/09)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte suprema di cassazione
   Pääasioiden asianosaiset
   
      Valittaja: Alfonso Luigi Marra
   
      Vastapuolet: Eduardo De Gregorio (C-200/07) ja Antonio Clemente (C-201/07)
   Oikeudenkäynnin kohde
   Ennakkoratkaisupyyntö — Corte suprema di cassazione — Euroopan yhteisöjen erioikeuksista ja vapauksista tehdyn pöytäkirjan (EYVL 1967, 152, s. 13) 9 artiklan tulkinta ja Euroopan parlamentin työjärjestyksen (EUVL 2005, L 44, s. 1) 6 artiklan 2 kohdan tulkinta — Vaatimus saada korvaus henkisestä kärsimyksestä, joka on aiheutunut Euroopan parlamentin jäsenen esittämistä herjauksista — Yksityisoikeudellista asiaa käsittelevän tuomioistuimen toimivalta ratkaista, onko kyseessä koskemattomuus, kun Euroopan parlamentti ei ole tehnyt tätä koskevaa päätöstä
   Tuomiolauselma
   Euroopan parlamentin jäsenten koskemattomuudesta annettuja yhteisön sääntöjä on tulkittava siten, että Euroopan parlamentin jäsentä vastaan tämän ilmaisemien mielipiteiden perusteella vireille pannusta vahingonkorvausasiasta on katsottava, että
   
               —
            
            
               kun kansallisen tuomioistuimen ratkaistavana on tällainen asia eikä se ole saanut mitään tietoa pyynnöstä, jonka kyseinen jäsen on esittänyt Euroopan parlamentille Euroopan yhteisöjen erioikeuksista ja vapauksista 8.4.1965 tehdyn pöytäkirjan 9 artiklassa määrätyn koskemattomuuden puolustamiseksi, kansallisella tuomioistuimella ei ole velvollisuutta pyytää Euroopan parlamenttia lausumaan siitä, täyttyvätkö tällaisen koskemattomuuden edellytykset
            
         
               —
            
            
               kun kansallinen tuomioistuin saa tiedon siitä, että mainittu jäsen on esittänyt Euroopan parlamentin työjärjestyksen 6 artiklan 3 kohdassa tarkoitetun, kyseisen koskemattomuuden puolustamista koskevan pyynnön Euroopan parlamentille, kansallisen tuomioistuimen on lykättävä oikeudenkäyntiä ja pyydettävä Euroopan parlamenttia antamaan lausuntonsa mahdollisimman nopeasti
            
         
               —
            
            
               kun kansallinen tuomioistuin katsoo, että Euroopan parlamentin jäsenellä on Euroopan yhteisöjen erioikeuksista ja vapauksista tehdyn pöytäkirjan 9 artiklassa määrätty koskemattomuus, se on velvollinen hylkäämään vaatimuksen, joka on esitetty kyseessä olevaa jäsentä vastaan.
            
         
      (1)  EUVL C 229, 17.9.2005.